**Отчет за дейността на**

**Народно читалище „Просвета 1922” с. Црънча**

 **за 2022 година**

Читалище „Просвета 1922“ с . Црънча и през изминалата 2022 година продължи своята дейност съвместно с Кметството, детската градина и Пенсионерският клуб, като съвместно организирахме традиционни празници за селото ни. Женската фолклорна група взе участие на различни общински и национални фестивали. През изминалата година библиотеката ни получи книги като дарение 263 и 90 от одобрен проект на Министерство на културата - „ Българските библиотеки съвременни центрове за четене и информираност“ на стойност 1330,69лв. Читалището ни организира представяне на книги както и различни представления. 2022 година бе една от

най-важните за нашето читалище, защото отбелязахме 100 годишният юбилей от основаването му.

През месец Януари въпреки социалните ограничения свързани с коронавирусът с една от майките от селото успяхме да изненадаме акушерката и лекарката на селото като ги посетихме в кабинета им и ритуалът „Поливане“ по случай 21 януари – Денят на родилната помощ бе спазен.

На 19 Феруари по повод гибелта на Апостола Васил Левски в библиотеката подредихме витрина.

На 1 март Баба Марта и нейната внучка отново по традиция подаряваха мартенички в село Црънча. Двете заедно посетиха детската градина, здравната служба, кметството всички магазини и заведения, като не пропуснаха да закичат с мартеничка всеки, който срещнаха и да му пожелаят здраве и късмет.

3 март денят на Освобожденито на България отбелязахме като отново се включихме в инициативата „Пробуждане с хоро“ на площада. След кратките приветствия от читалищното ръководство и кметството празникът продължи с голямо хоро.

12 март – Тодоровден. Читалището съвместно с кметството организира празника като в него по традиция се включиха момчета и мъже от селото с коне. Всички участници в празника получиха парична награда и кърпа, като от пчеларското дружество „Каркария“ осигуриха буркани с мед и присъдиха награди за „Най-млад участник“, „Най-красив кон“ и „Най-добре облечен ездач“. След награждаването празникът продължи с всеобщо веселие на площада.

По повод Великденските празници във фоайето на читалището подредихме изложба с боядисани с различна техника яйца.

На 6 май се провежда празникът на селото ни – традиционен събор на местността Стърбожи поляни. На този ден всички гости и жители на селото излизат на поляните над селото, за да се повеселят заедно. За доброто настроение на присъстващите се погрижиха оркестър от град Тетевен.

На 24 май денят на светите братя Кирил и Методий, българската азбука, просвета и култура и славянска писменост заедно с Йорданка Пеева посетихме и подарихме цветя и грамоти на всички бивши и настоящи учители в селото, като им благодарихме за професионализма и отдадеността им към професията и по този начин им показахме, че не сме ги забравили.

На 24 юни – Еньовден заедно със самодейци от женската фолклорна група организирахме традиционното за празника бране на билки. Рано сутринта преди изгрев различните билки и треви имат най-голяма лечебна сила.

В края на месец август ЖФГ „Родопи“ към читалището взе участие на III Национален и 41 общински фолклорен събор „От Тимок до Вита“ в с. Черни Вит, общ. Тетевен като спечели бронзов медал из между 160 групи участници от цяла България.

През месеците август и септември читалището ни се подготвяше да отбележи своят 100 годишен юбилей.

30 септември – Юбилеен концерт по случай 100 години читалище „Просвета 1922“ с. Црънча. В празничният концерт се включиха ДЮФА „Елица“ гр. Пазарджик, ЖПГ „Родопи“ и ТС „Балия“ при читалището, децата от ЦДГ с. Црънча, МПФГ с. Варвара, Ансамбъл „Овчарска песен“ с. Дорково както и народната певица Бинка Добрева. Празникът на читалището ни бе уважен от областния управител Трендафил Величков, Марияна Влахова и Сергей Шербетов от отдел „Образование и култура“ в община Пазарджик, инж. Радка Енчева-Кочева ръководител на РЕКИЦ гр. Пазарджик. Наши гости бяха и Недко Хаджиев – кмет на

с. Црънча, общ. Доспат, както и част от неговия екип. Читалището ни получи много поздравителни адреси, цветя и подаръци от Президента на РБългария г-н Румен Радев, президента г-н Георги Първанов, от кмета на община Пазарджик г-н Тодор Попов, Областната управа, както и от колеги от читалищата в община Пазарджик. Юбилейният концерт завърши с празнична заря и както повелява традицията на рожден ден с торта.

На 6 октомври при нас бе Искрен Красимиров, който представи своята първа книга „ Да убиеш Ботев“.

По повод денят на народните будители 1 ноември в библиотеката направихме витрина.

На 8 ноември – Арнхангеловден в с.Црънча бе осветен 20 метров кръст намиращ се в м. Стърбожи поляни. На събитието областния управител Трендафил Величков, кметът на с. Црънча Ангел Руков посрещнаха Негово Високопреосвещенство митрополит Николай, кмета на община Пазарджик г-н Тодор Попов, кметове на всички общини в област Пазарджик. Митрополит Николай бе посрещнат и от генерал-майор Явор Матеев командир на Съвместното командване на специалните операции. След ритуала по освещаването на кръста поздрав към присъстващите отправиха ЖПГ „Родопи“ при читалището, МПФГ с. Варвара, Военния духов оркестър от съвместното командване на специалните операции-Пловдив. По повод празника бе раздаден курбан за здраве и благоденствие.

На 16 ноември в читалището своята поредна книга със заглавие „ПЛАНдемия + и още…“ представи г-н Костадин Демерджиев, който е работил дълги години като агроном на ТКЗС в с. Црънча.

На 10 декември читалището и кметството организираха тържество за запалване светлините на коледната ни елха. Родителите, учители, жители на селото се включиха в благотворителен базар „От сръчните ръце на мама и баба“ средствата, от който бяха предоставени на детската градина.

И тази година Дядо Коледа и Снежанка не пропуснаха нашето село, но този път пристигнаха от Северния полюс с файтон. Поздрав за добрия старец бяха подготвили децата от ДГ. Той пък зарадва всички деца с лакомства. След запалването на елхата празника продължи с хоро около двата огъня запалени на площада. Организаторите на празника раздаваха топъл чай на всички.

На 23 декември в читалището ни гостува Маг Димитър, който ни представи своето магично шоу.

В Новогодишната нощ читалището ни организира карнавал, в който като за първа година се включиха само трима участника, като и тримата бяха наградени с парични и предметни награди. Председателя на читалището Стоян Кузманов поздрави жителите и гостите събрали се на площада, като пожела здрава, мирна и успешна нова година.

През изминалата година читалището ни и кметството поставиха начало на „побратимяване“ между нашето село Црънча и другото в община Доспат.

През м. Ноември 2022г. се проведе отчетно-изборно събрание, на което се избра ново ръководство. За председател на читалището бе Стоян Кузманов.

 Изготвил………………

 /Живка Никленова/